OpenLLM-France/wikimedia huggingface dataset:
# Santa Llúcia de Ciuret

Santa Llúcia de Ciuret és una església barroca del municipi de Vidrà (Osona) protegida com a bé cultural d'interès local.

## Descripció

Església, de planta rectangular, de nau única, amb capelles obertes en els laterals. La nau central, esvelta, ens porta al presbiteri, i es troba coberta amb falsa volta de maó, que surt dels murs mitjançant una cornisa, típica de l'època. Exteriorment la coberta és a base d'una encavallada de fusta i teula àrab. Coincidint amb la nau central, la façana es remata amb un campanar d'època posterior. S'aprecien algunes humitats degut a filtracions i capil·laritat de la pedra.

## Història

L'església es va construir el 1754, quan substituí com a parròquia de la Santa Margarida de Cabagés, i fou ampliada al 1772, modificant les capelletes i la rectoria. El campanar, per la seva tipologia, sembla de mitjans del segle xix.

## Referències

* 1 2 «Santa Llúcia de Siuret». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Ràtio financera

Una ràtio financera és una taxa (matemàtica) que expressa la relació entre dos valors numèrics presos dels estats financers d'una empresa. Sovint utilitzades en comptabilitat financera, hi ha moltes ràtios estàndard que s'utilitzen per a avaluar la situació financera d'una empresa. Les ràtios financeres poden ser usades pels gerents d'una empresa, pels actuals o potencials accionistes (propietaris) d'una empresa, i per les entitats financeres. Els analistes financers usen les ràtios financeres per comprar la fortalesa o debilitat en diverses empreses.
Les ràtios poden ser expressades com un valor decimal, com 0.10, o donades en valor percentual equivalent, com 10%. Algunes ràtios són habitualment donades en percentatges, especialment les ràtios que normalment o sempre tenen un valor inferior a 1, mentre que d'altres són normalment donades com xifres decimals, especialment aquelles que són superiors a 1, per exemple la P/E ràtio.
Hi ha diferents criteris per classificar les ràtios financeres. Una possible classificació seria la següent:
   * Ràtio d'endeutament. Indica la proporció que representa el deute en el total del passiu de l'empresa.
   * Ràtio de qualitat del deute. Indica la proporció del deute a curt termini sobre el total del deute de l'empresa.
   * Ràtio de garantia o solvència. Indica la garantia que ofereix l'empresa a tercers.
   * Ràtio de liquiditat. Recull el concepte de fons de maniobra.
   * Ràtio de tresoreria. Indica la capacitat que té l'empresa per fer front als seus deutes sense comptar amb la venda de les seves existències.
   * Ràtio de disponibilitat. Indica la proporció de deutes a curt termini que poden ser liquidats amb els comptes de tresoreria.
Resum de fórmules i valors òptims orientatius :
| Nom de la ràtio | Fórmula | Valor òptim orientatiu |
| Endeutament | ${\frac {Passiu\ no\ corrent+Passiu\ corrent}{Patrimoni\ net+Passiu\ no\ corrent+Passiu\ corrent}}$ | 0,5 |
| Qualitat del deute | ${\frac {Passiu\ corrent}{Passiu\ no\ corrent\ +\ Passiu\ corrent}}$ | 0,2-0,5 (com més s'apropi a 1, menys qualitat del deute) |
| Garantia o solvència | ${\frac {Actiu}{Passiu\ no\ corrent\ +\ Passiu\ corrent}}$ | 1,7 - 2 |
| Liquiditat | ${\frac {Actiu\ corrent}{Passiu\ corrent}}$ | 1,5 - 1,8 |
| Tresoreria | ${\frac {Realitzable\ +\ Disponible}{Passiu\ corrent}}$ | 0,8 - 1,2 |
| Disponibilitat | ${\frac {Disponible}{Passiu\ corrent}}$ | 0,3 - 0,4 |
Nota: els valors òptims són orientatius. En qualsevol cas, s'hauran de tenir en compte factors com el sector en el qual es troba l'empresa, valors d'exercicis anteriors o la conjuntura econòmica.
# Llibreria 22

La Llibreria 22 és una llibreria de Girona fundada el 20 d'octubre de 1978 per vint-i-sis accionistes, que encara en formen part des de la seva fundació. Guillem Terribas n'ha estat al capdavant fins al gener del 2015, data en què va anunciar que seria substituït per Jordi Gispert. La llibreria ha estat guardonada pel govern espanyol per a la Millor Labor de la Difusió de la Cultura (1986) i per la Generalitat de Catalunya com a Millor Llibreria (1990 i 1997).
Sota la direcció de Guillem Terribas, un altre dels guardons rebuts per la Llibreria 22 fou el Premi Liberpres a l'apartat de Literatura «com espai integrador d'entreteniment, enteniment, cultura i humanisme», distinció concedida el 16 d'octubre de 2014.

## Referències

* ↑ Castillón, X. «Guillem Terribas es jubila després de 36 anys al capdavant de la Llibreria 22». El Punt Avui, 04-01-2015.

## Enllaços externs

* Llibreria 22 - Lloc web oficial
# Porétxie (Uglegorsk)

* Per a altres significats, vegeu «Porétxie».
Porétxie (en rus: Поречье) és un poble de l'óblast de Sakhalín, a l'Extrem Orient de Rússia, que el 2013 tenia 290 habitants. Pertany al districte d'Uglegorsk.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Amplitud administrativa

L'amplitud administrativa, també anomenada amplitud de control o amplitud de comandament es refereix al nombre d'empleats que un gerent en pot dirigir amb eficiència i eficàcia. Aquesta amplitud està directament relacionada amb el nombre de nivells jeràrquics d'una organització i la configuració general de la seva organització (centralització).

## Referències

* ↑ Robbins, Stephen P. Comportamento organizacional. 11. ed São Paulo: Prentice-Hall, 2005. 353-354 p.
# Eugénio Fernando Bila

Eugénio Fernando Bila (Maputo, 3 de març de 1979), anomenat Genito, és un exfutbolista moçambiquès de la dècada de 2000.
Fou internacional amb la selecció de futbol de Moçambic.
Pel que fa a clubs, destacà a Budapest Honvéd.

## Referències

* ↑ Eugénio Fernando Bila Fitxa i estadístiques a la FIFA
* ↑ Eugénio Fernando Bila a National-Football-Teams.com (anglès)
* ↑ Eugénio Fernando Bila, Fitxa a Soccerway
# Iàmnoie

«Iàmnoie» té aquests significats:
* Iàmnoie (Kozlovo), localitat de l'óblast d'Astracan, a Rússia
* Iàmnoie (Maiàtxnoie), localitat de l'óblast d'Astracan, a Rússia
* Iàmnoie (Bélgorod), localitat de l'óblast de Bélgorod, a Rússia
# Santa Maria d'Eroles

Santa Maria d'Eroles és l'església parroquial romànica del poble d'Eroles, de l'antic terme municipal Fígols de Tremp, integrat actualment en el de Tremp, de la comarca del Pallars Jussà.
Es tracta d'una església del segle xi d'una sola nau, coberta amb volta de canó, capçada a llevant per un absis semicircular. Modernament, es capgirà el sentit de la nau, i l'absis, que originalment contenia el presbiteri, com era habitual en el romànic, es convertí en l'entrada al temple, obrint-se la porta al bell mig de l'absis.
* L'absis romànic
* Costat septentrional

## Bibliografia

* BURON, Vicenç. Esglésies i castells romànics del Pirineu català i Andorra: Guia. Tremp: Garsineu Edicions, 1994 (Biblioteca pirinenca; 10). ISBN 84-88294-28-X
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.
# Llibreria Bertrand

La Llibreria Bertrand (en portuguès Livraria Bertrand) és una llibreria portuguesa fundada l'any 1732 al barri del Chiado, a Lisboa.
Va ser fundada pel francès Pedro Faure i posteriorment els germans Bertrand es van unir a l'empresa. L'any 2010 va passar a mans del grup Porto Editora. Actualment té més de 50 llibreries a tot el país, representant la cadena de llibreries més gran de Portugal.
La llibreria Bertrand va ser un punt de trobada de grans autors de la literatura portuguesa. A les seves tertúlies literàries era habitual trobar-hi Alexandre Herculano, Oliveira Martins, Eça de Queirós, Antero de Quental i Ramalho Ortigão.
L'any 2011 la seva seu de Chiado va ser reconeguda com la llibreria més antiga del món en funcionament pel Guiness World Records. Des de llavors, en adquirir-hi algun llibre s'ofereix la possibilitat de posar-hi un segell que constata que ha estat adquirit a la llibreria més antiga del món.
L'any 2019 l'Ajuntament de Lisboa la va reconèixer com una Botiga amb història.

## Almanaque Bertrand

L'Almanaque Bertrand és una publicació de la llibreria Bertrand que apareix amb una periodicitat anual. Va ser publicat per primera vegada l'any 1899 i de manera continuada fins a l'any 1969. Després d'una pausa de 40 anys va reaparèixer l'any 2011.
L'Almanaque recull informació molt variada: recomanacions de llibres, mapes del món, crítiques literàries, històries, poemes, contes, fases lunars, mots encreuats, receptes de cuina...

## Enllaços externs

* http://www.bertrand.pt/

## Referències

* 1 2 3 4 5 «Somos a história desde sempre» (en portuguès de Portugal). [Consulta: 25 gener 2021].
* ↑ «The World's Oldest Still Operational Bookstore» (en anglès). [Consulta: 25 gener 2021].
* 1 2 inc, karlssonwilker. «Livraria Bertrand» (en anglès). [Consulta: 25 gener 2021].
* ↑ «The World's Oldest Bookstore in Lisbon, Portugal - Visitor's Guide». [Consulta: 25 gener 2021].
* 1 2 «Livraria Bertrand Chiado» (en portuguès). [Consulta: 25 gener 2020].
* ↑ «Almanaque Bertrand» (en portuguès de Portugal). [Consulta: 25 gener 2021].
# Priolepis goldshmidtae

Priolepis goldshmidtae és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 31,8 cm de longitud total.

## Distribució geogràfica

Es troba a Israel.

## Referències

* ↑ Cuvier G. & Valenciennes A. 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ammoni Litòtom

Ammoni (en grec antic: Ἀμμώνιος Λιθοτόμος; llatí: Ammonius Lithotomus) fou un metge d'Alexandria esmentat per Cels que va viure al segle iii aC. Va inventar el sistema de partir les pedres quan eren massa grans per la seva extracció i va rebre el sobrenom de Litòtom (en grec antic: λιθοτόμος, 'tallapedres').

## Referències

* ↑ Celsus, Aulus Cornelius. A translation of the eight books of Aul. Corn. Celsus on medicine. Simpkin and Marshal, 1831, p. 311– [Consulta: 21 març 2012].
# Iunga

Iunga (en castellà, yunga; en quítxua, yunka) és un terme relacionat amb les valls de clima càlid ubicades a tots dos costats de la serralada dels Andes. El geògraf peruà Javier Pulgar Vidal va delimitar aquesta regió entre els 500 i els 2.300 msnm. La diferència de climes provoca l'existència de dos ecosistemes divergents a la iunga occidental (anomenada iunga costanera) i a l'oriental (iunga fluvial). A Bolívia, el terme "iungues" es fa servir més específicament per designar una regió que inclou la iunga fluvial, una zona boscosa i elevada a l'orient dels Andes, al nord-est de la ciutat de La Paz.
# Ràtio deute-capital

El debt-to-equity ratio (acrònim: D/E; en català, literalment: ràtio deute-capital) és una ràtio financera que mesura la proporció entre capital social i deute que una companyia ha usat per a finançar els seus actius. És una ràtio que aproxima el concepte de palanquejament, raó per la qual a voltes pot ser anomenada ràtio de risc o ràtio de palanquejament, en tant que dona una mesura del pes del deute sobre el capital social; en la mesura que augmenta el finançament per deute, la ràtio augmenta. Quan la ràtio excedeix el 100%, indica que el finançament extern és superior al finançament intern. Les dues magnituds, capital social i deute, es prenen dels Estats financers, específicament del valor en llibres balanç de situació, per bé que si tant les accions com el deute de l'empresa són negociats públicament en mercats financers es prenen aquests darrers.

## Referències

* ↑ Peterson, Pamela. Analysis of Financial Statements. Nova York: Wiley, 1999, p. 92. ISBN 1883249597.

## Bibliografia

* «Debt/equity Ratio». Investor glossary. Arxivat de l'original el 2011-10-20. [Consulta: 12 juny 2011]. (anglès)
# Priolepis limbatosquamis

Priolepis limbatosquamis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,2 cm de longitud total.

## Distribució geogràfica

Es troba a les Hawaii.

## Referències

* ↑ Cuvier G. & Valenciennes A. 1837. Histoire naturelle des poissons. Tome douzième. Suite du livre quatorzième. Gobioïdes. Livre quinzième. Acanthoptérygiens à pectorales pédiculées. Hist. Nat. Poiss. v. 12. i-xxiv + 1-507 + 1 p.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Winterbottom, R. i M. Burridge 1993. Revision of the species of Priolepis possessing a reduced transverse pattern of cheek papillae and no predorsal scales (Teleostei: Gobiidae). Can. J. Zool. 71:494-514.
# Ammoni (poeta)

Ammoni (en grec antic: Ἀμμώνιος; en llatí: Ammonius) fou un poeta grec que va viure durant el regnat de Teodosi II, al segle v.
Va escriure, entre d'altres, un poema èpic sobre la revolta dels gots dirigits per Gainas l'any 400, que va titular Γαινία (Genia). Es diu que el va llegir davant de l'emperador l'any 438, que el va rebre bé i el va aprovar, segons que explica Sòcrates Escolàstic. L'Etymologicum Magnum esmenta un Ammoni que se suposa que podria ser aquest, i l'Antologia grega inclou dos epigrames d'un Ammoni que no se sap qui era.

## Referències

* ↑ Ammonius a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 146
# Evelyn De Morgan

Evelyn De Morgan (n. 30 d'agost de 1855 com Evelyn Pickering –m. 1919, Londres) fou una pintora anglesa prerafaelita.
Va néixer dins una família de classe mitjana alta, el seu pare era el magistrat de Pontefract Percival Pickering; la seva mare, l'Anna Maria Wilhelmina Spencer Stanhope, era germana de l'artista John Roddam Spencer Stanhope i descendent del Thomas Coke, comte de Leicester.
Evelyn va començar a rebre classes de dibuix amb 15 anys i va convèncer els seus pares perquè la inscrivissin en un centre d'art i el 1873, es va apuntar a la Slade School of Art.
El seu oncle, John Roddam Spencer Stanhope, va ser molt influent per a ella i solia anar a visitar-lo a Florència. Això també va fer que s'interessés per artistes del Renaixement com el Botticelli. Es va casar amb el ceramista William De Morgan el 1887 i va viure amb ell a Londres fins a la mort de William el 1917. Dos anys més tard va morir ella, està enterrada al Brookwood Cemetery, prop de Woking, Surrey.

## Obra

* Eos (1895)
* Undiscovered Country
* Tobias and the Angel
* Aurora triomfant (1877)
* Dryad (1877) Veure
* Night & Sleep (1878) Veure
* Goddess of Blossoms & Flowers (1880) Veure
* Hope in a Prison of Despair (1887) Veure
* The Storm Spirits (1900) Veure
* Queen Eleanor & Fair Rosamund (1905) Veure
* Port after Stormy Seas (1907) Veure
* The worship of Mammon Veure
* Helen of Troy (1898) Veure
* The Love Potion (1903) Veure
* Medea Veure
* Earthbound Veure
* Ariadne in Naxos Veure
* The Hour-Glass Veure
* The Prisoner (1907) Veure
* The Gilded Cage (1919) Veure
* Death of the Dragon (1914)
* The Red Cross (1916) Veure
* Love's Passing (1883-1884) Veure
* Deianera Veure
* The Kingdom of Heaven Suffereth Violence

## Galeria

* Boreas and Oreithyia
* Flora
* Helen of Troy
* Cassandra
* S.O.S.
* Eos
* Venus y Cupido
* Clitia

## Enllaços externs

* De Morgan Foundation
* Grave of Evelyn and William De Morgan Arxivat 2006-02-22 a Wayback Machine.
# James E. Dougherty

James E. Dougherty (Los Angeles, Califòrnia, 12 d'abril de 1921 - San Rafael, Califòrnia, 15 d'agost de 2005) és un policista nord-america. Fou el primer marit de l'actriu nord-americana Marilyn Monroe. El 1942, quan treballava una planta d'avions, a l'edat de 21 anys, es va casar amb la seva veïna Norma Jean Baker que el 1946 va canviar el seu nom en Marilyn Monroe. El matrimoni només durà quatre anys, es van divorciar el 1946. El 1947 es va casar amb Patricia Scoman i es van divorciar el 1972, van tenir tres fills. Després va estar casat durant 32 anys amb Rita Lambert, fins que aquesta es va morir el 10 de juny de 2003. Ha escrit dos llibres sobre Marilyn Monroe: The Secret Happiness of Marilyn Monroe, i To Norma Jeane With Love, Jimmie. Ha participat en un documental, Marilyn's Man, sobre la vida de l'actriu; i a The Many Loves of Marylin Monroe.

## Referències

* 1 2 3 Hansen, Lian «James Dougherty, Monroe's First Husband» (àudio). NPR, 21 agust 2005.
* ↑ Brantley, Ben «Review: Marilyn Monroe Goes to War in ‘Norma Jeane Baker of Troy’» (en anglès). The New York Times, 10-04-2019. ISSN: 0362-4331.
# Saint-Sever

«Saint-Sever» té aquests significats:
* Saint-Sever (francès) Sent Sever (occità), municipi francès situat en el departament de les Lanas, a la regió d'Aquitània
* Cantó de Saint-Sever-Calvados, cantó francès del departament del Calvados al districte de Vire
* Saint-Sever-Calvados, municipi francès al departament de Calvados
* Saint-Sever-du-Moustier, municipi francès al departament de l'Avairon, regió de Migdia-Pirineus
* Saint-Sever-de-Rustan, municipi francès al departament dels Alts Pirineus, regió de Migdia-Pirineus
* Saint-Sever-de-Saintonge, municipi francès al departament del Charente Marítim
# Ràtnovo

Ràtnovo (en rus: Ратново) és un poble de l'óblast de Vladímir, a Rússia, segons el cens del 2010 tenia 176 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Llibre blanc de Rhydderch

El Llibre blanc de Rhydderch (gal·lès: Llyfr Gwyn Rhydderch, Biblioteca Nacional de Gal·les, Peniarth MS 4-5) és un còdex que conté textos gal·lesos, sobretot en prosa. El nom del còdex prové de la persona per a qui fou presumiblement escrit i del color de l'enquadernació en pell blanca.
Es creu que el còdex fou copiat el segle xiv per a Rhydderch ab Ieuan Llwyd (c. 1325–1400) de Parcrhydderch a la parròquia de Llangeitho al comtat de Ceredigion. Rhydderch provenia d'una família de mecenes de la literatura i, si bé tenia càrrecs de la corona anglesa, era un expert en llei gal·lesa (Cyfraith Hywel). El còdex va ser copiat per cinc copistes diferents, possiblement a l'abadia de Strata Florida (Ystrad Fflur), o, en tot cas, en el sud de Gal·les.
El contingut del còdex és semblant al del Llibre vermell de Hergest i és possible que els dos provinguin d'un mateix model. Actualment el Llibre blanc no està complet però Richard Langford n'havia fet una còpia, actualment perduda també, el 1573 de la qual se'n van fer dues més: Peniarth 111 (feta per John Jones de Gellillyfdy el 1607), British Library, Add. MS 31055 (feta per Thomas Wiliems el 1596), que permeten conèixer-ne el contingut complet.
Originalment el manuscrit era un sol volum, però es va dividir en dos ja a l'edat mitjana i es designa amb les signatures Peniarth MS 4 i Peniarth MS 5. Peniarth MS 4 conté els Mabinogion i altres textos com Culhwch ac Olwen, amb excepció del "Somni de Rhonabwy"; i Peniarth MS 5, que en realitat era la primera part del manuscrit original, conté textos religiosos en gal·lès, la majoria traduïts del llatí, vides de sants i també una història sobre Carlemany.

## Referències

* ↑ «Llyfrgell Genedlaethol Cymru – National Library of Wales : White Book of Rhydderch». llgc.org.uk.
* ↑ Jenny Rowland, Early Welsh Saga Poetry: A Study and Edition of the "Englynion" (Cambridge: Brewer, 1990), p. 393.

## Vegeu també

* Llibre vermell de Hergest
* Llibre blanc de Hergest

## Enllaços externs

* Digitalització i breu presentació de l'obra a la Biblioteca Nacional de Gal·les (en anglès)